
2 I Opinió 


★ EDITORIAL _ 

P arlar de barri és parlar de les persones que hi viuen. Persones que omplen els seus carrers amb ana¬ 
des i vingudes, amb converses apressades; que donen color a les places fent trobades d’amics; i que 
posen melodia a l'asfalt amb les rialles dels infants. Si a més, aquestes persones busquen espais 
d’autoorganització i crítica des d'on generar un nou imaginari col·lectiu més just i solidari, llavors 
podrem parlar d’un barri combatiu. Sants és un barri combatiu, que s'ha guanyat aquest adjectiu gràcies a 
l’esforç de les persones lluitadores que el formen i l’han format. Malauradament, una d’aquestes persones, en 
Josep Xarles, incansable activista veïnal, ens va deixar el passat 5 de març. Ens entristeix molt aquesta pèrdua. 
Des de la Burxa volem expressar el nostre condol a totes aquelles que heu tingut la sort de conèixer-lo. La histò¬ 
ria del nostre barri sempre guardarà un lloc privilegiat per tu, Xarles. Que la terra et sigui lleu. 



★ MICROREFLEXIONS 



y° wos/nj pç 



“N’estem faïtes 


Volem sostre i treball arian 


Si vols col·laborar a la secció de 
microreflexions de La Burxa ho pots fer 
enviant la teva proposta al nostre twitter 
o bé fent-nos arribar fotos dels missatges 
que et trobes passejant pel barri a 
laburxa@gmail.com. Participa a La Burxa! 


★ MICRO OBERT Envians el teu escrit a laburxa@gmail.com 

En blanc 


Ivet Exoles Palacios 


S embla ser que la textura 
llisa i clara de les pàgines 
en blanc espanta, tot i 
així, és dels pocs espais 
que ens queden on encara està 
tot per fer. Serà que estem més 
habituades a seguir una línia 
fina i profunda que altres han 
traçat abans i, és clar, no és fàcil 
trobar-se davant l'abisme blanc 
i imprevisible. 

L'espai en blanc pot ser una cer¬ 
ca constant 0 un lloc del qual fu¬ 
gir a tota costa. 0 bé, una mescla, 
ja que tot perseguint l'anhel de 
tocar-lo, es pot omplir el temps 
de soroll per tal de no arribar-hi 
mai. Rere tot ideal palpable 0 in¬ 
ventat hi ha un punt de por que 
hem après a llegir com aquell 
avís que ens alerta d'allò que no 
sabrem 0 podrem fer mai. Ben 
mirat, podria ser la senyal que 


ens permeti fer el salt al buit per 
trobar-nos en l'infinit creatiu de 
la pàgina en blanc. 

El terror real hauria de rugir da¬ 
vant l'absència d'espais en blanc: 
caps de setmana en blanc, tardes 
en blanc, llocs i gent en blanc... 
Potser no fa falta llençar-s'hi 
de cop. Qui sap si per començar 
n’hi ha prou a sortir de tant en 
tant als marges de les llibretes ja 
escrites i observar quines estruc¬ 
tures ens aguanten i així idear 
fórmules per poder-les enderro¬ 
car. I si provéssim d'explicar-nos, 
encara que sigui en veu baixa, 
quines són les nostres passions i 
amb quines pors van de la mà? 
Tal vegada podríem atrevir-nos 
a fer tot allò que considerem que 
se'ns dóna fatal i així anar mo¬ 
vent els nostres límits. 


Animar-se a traçar en una pàgi¬ 
na en blanc no ens despulla de 
referents ni ens fa recuperar la 
innocència extraviada. Més avi¬ 
at és tenir com a aliat allò que 
ens inspira, és reconèixer-se en 
la passió dels altres a través dels 
seus ulls brillants. 

0 jo què sé. Lluny de voler sem¬ 
blar moralista, tan sols venia a 
dir que busco el paisatge de les 
pàgines en blanc com a forma 
de fugida del control autoimpo- 
sat, com a racó per fer realitat el 
miratge de sentir-me i expres- 
sar-me en llibertat. He pensat 
que a tu podria estar passant-te 
el mateix, resulta que trepitgem 
carrers similars i ens perdem per 
les mateixes avingudes. 

Reapxopiar-nos del dol, compartir el dolor 


Dolçor, grup de dol comuni 
tari’ 


1 a vida comença a alen- 
tir-se. La quotidianitat 
disminueix la seva ve¬ 
locitat en una sensació 
pròpia marcada per l’absència 
de la persona que va marxar, 
que va ser arrabassada. Records 
constants i estranyesa. Desa¬ 
vinences, fins i tot, amb les per¬ 
sones que ens envolten per no 
sentir-nos cuidades, enteses, per 
pensar-les culpables... La sensa¬ 
ció és la d’haver envellit de cop 
i volta i tot i així haver de lluitar 
per trobar-te aquí, en aquest en¬ 
velliment prematur en el qual 
no has tingut ni veu ni vot. 

Davant d’aquestes emocions, 
moltes expertes en psicologia 
i acompanyament terapèutic 
assenyalen diferents fases 
per les que totes les persones 
en dol solen passar: negació, 
negociació amb la realitat, 
depressió, ira i acceptació. No 
obstant això, som moltes les 
persones que hem experimen¬ 
tat la complexitat d’aprendre a 
viure una pèrdua, més encara 
si aquesta ha estat violenta o 
autoinfligida. Sabem que la 


curació no és lineal i que el 
procés de dol implica un camí 
llarg, amb molts alts i baixos 
i difícilment classificable. A 
més, no hi ha un sol dol, sinó 
que depenent de la pèrdua, 
aquest té les seves especificitats 
(mort per malaltia, accident, 
suïcidi...). De fet, aquesta va 
ser de les primeres coses que 
vam comentar en el Grup de 
Dol Comunitari iniciat per dos 
companyes de Sants l’abril 
del 2016, amb el suport del 
col·lectiu Trama Feminista de 
Sants. 

El dijous 28 d’abril de 2016 ens 
vam trobar, per primera vegada, 
al Centre Social de Sants sota la 
crida per xarxes socials de crear 
la Primera Trobada del Grup 
de Dol de Barcelona. Un cop 
allà, ens vam explicar perquè 
estàvem allí i quin dol estàvem 
habitant. Érem molt diverses en 
les nostres vivències, fins i tot 
en el període de dol i experièn¬ 
cies amb la mort. Però teníem 
quelcom comú: no haver trobat 
un lloc on sentir-nos escoltades, 
compreses; un lloc on plorar 


sense vergonya o explotar de 
ràbia i tristesa anys després, 
per exemple, de la mort del teu 
company, germà o mare. Per 
això, el grup de dol es va marcar 
que aquell era un espai “on les 
persones que estan vivint el 
dolor per una pèrdua poden 
compartir les seues emocions, 
experiències i coneixements 
de manera horitzontal i respec¬ 
tuosa”. Aquest va ser el primer 
pas de ‘Dol(ç)or, grup de dol 
comunitari’. 

Després d'aquella trobada, 
unes quantes hem seguit reu- 
nint-nos a diferents espais de 
Barcelona: La Rimaia, La Base, 
La Electrodomèstica... buscant 
refugis a una vida que segueix 
el seu curs mentre nosaltres no 
volem —ni podem— tornar a la 
normalitat, perquè ens recorda 
que hi ha algú que falta. 

Assegudes en cercle ens 
posem a parlar, sense obli¬ 
gacions, només deixant anar 
allò que ens vingui al cap 0 
que necessitem treure. De 
vegades, alguna de nosaltres 


porta una dinàmica pensada 
que ens ajuda a connectar amb 
les nostres emocions després 
de dies rere la façana del “tot 
està bé”, "no passa res”. Les 
converses es nodreixen amb 
molts “a mi em passa el mateix” 
i amb altres silencis de com¬ 
plicitat i suport. De fet, és molt 
potent tenir a companyes que 
ja porten anys de dol explicant 
vivències que serveixen com a 
horitzó a aquelles que porten 
un dol molt més recent. 

Reapropiar-nos així de la 
gestió del dol és quelcom que 
estava per fer. De fet, tant la 
mort com el dolor són coses 
que encara no sabem com 
afrontar i sovint es queden en 
un silenci dins nostre que evita 
treure cap enfora la fragilitat, 
el cansament i la desconne¬ 
xió amb la realitat que suposa 
perdre alguna persona propera. 

Com el dol mateix, aquest 
grup tampoc ha estat lineal. 
De fet, fa un temps que no 
quedem físicament, tot i tenir 
La Electrodomèstica com 


un espai amic que ens acull 
amb energies molt especials. 
Continuem parlant-nos i cui- 
dant-nos a distància. Aquesta 
pràctica s'ha d’estendre, 
generant més grups on 
practicar aquesta experi¬ 
ència que a moltes ens ha 
salvat. Perquè sí, val, el passar 
del temps ajuda a recol·lo- 
car emocions, sentiments, 
rancúnies, ràbies, tristeses... 
i dóna perspectiva. Però si el 
transcórrer dels dies no es 
fa tenint en compte el llarg 
camí que es recorre, les ferides 
poden convertir-se en cicatrius 
mal curades que sagnin amb 
facilitat. Per això, estar juntes 
i compartir malestars, danys, 
tristeses i ràbies és el que et fa 
no sentir-te sola, ni boja en les 
trampes que et fa el cervell per 
superar el dolor. Et fa més forta. 
I tot això, fent-ho nosaltres 
mateixes, sabent-nos vulnera¬ 
bles però potents en una pena 
que mai se’n va, sinó que es 
transforma. 


Les filles de classe treballadora volem estudiar 


SEPC, Sindicat d’Estudiants 
dels Països Catalans 


B aixant de l’estació dels 
Ferrocarrils de la Gene¬ 
ralitat de Catalunya de 
la Universitat Autòno¬ 
ma de Barcelona el primer que 
veuen els teus ulls és un mu¬ 
ral gegant on hi posa “Indepen¬ 
dència, socialisme i feminisme”, 
pintat pels estudiants del Sindi¬ 
cat d'Estudiants dels Països Ca¬ 
talans. La sorpresa arriba quan 
baixes una mica els ulls i et tro¬ 
bes amb les oficines de Caixa Ca¬ 
talunya. 

Què significa que hi hagi 
entitats bancàries en el sí del 


campus universitari? Podríem 
donar moltes explicacions, 
però és un fet simbòlic que ens 
indica l’estat de la universitat 
pública: privatitzada. 

El passat 2 de març vam veure 
com el moviment estudiantil 
del Principat es mobilitzava al 
voltant d’una demanda molt 
clara: la rebaixa del 30% de les 
taxes universitàries. I és que el 
moviment estudiantil ha sabut 
recórrer en els últims anys unes 
línies discursives i estratègi¬ 
ques que destapen el caràcter 
elitista i privatitzador dels 
qui governen i decideixen el 
sistema educatiu català. 

Hi ha dos elements claus que 
permeten entendre aquesta 


situació: els processos de 
pujades de preus i l’entrada 
d’empreses privades a les uni¬ 
versitats. Actualment, les 
estudiants ens trobem davant 
uns preus de matrícules que 
han augmentat fins a un 143% 
des de l’any 2011. I és que a 
vegades les xifres no ho diuen 
tot, però d’altres parlen per sí 
soles: ens trobem davant uns 
preus que expulsen a la classe 
treballadora de l’accés als 
estudis superiors. 

Uns preus que oscil·len entre 
els 1.200 i 2.400 euros l’any. 
Això, excloent tot el material 
que després ens trobem que 
hem de pagar per tenir una 
"docència de qualitat”: dossiers, 


llibres obligatoris, programes 
de pagament, etc. 

L’any 2012 les universitats 
públiques catalanes van viure 
una pujada de les taxes de fins 
al 66%. En aquell moment, el 
Govern de la Generalitat va 
aplicar un sistema de beques 
diferenciat del que hi havia 
hagut anteriorment. Segons 
aquests, per garantir l’accés a 
tothom. A la vegada, veiem com 
entitats financeres com són 
CaixaBank 0 el Banc Santander 
ofereixen préstecs perquè els 
estudiants puguin pagar-se les 
cares carreres. A qui beneficien, 
doncs, les polítiques de preus 
aplicades pel Govern? Al sector 
privat. 


Així, veiem necessària l'apli¬ 
cació de la rebaixa del 30% 
de les taxes per començar a 
caminar cap a la gratuïtat dels 
estudis superiors. La resposta? 
Negativa. 

La negativa davant una 
demanda de mínims i que 
comparteix tota la comunitat 
educativa és un altre factor 
que aguditza la situació. Què 
ha provocat? Que el moviment 
estudiantil passi a l’ofensiva, 
de moment, amb una vaga del 
2 de març i amb una mobilitza¬ 
ció de més de 7.000 estudiants 
a Barcelona. 




íiuiistbtc 

Cooperativa Autogestionàría 
COMUNICACIÓ GRÀFICA 

St sents invisible ? Nosaltres t’ojudem... 

LLIBRERIA CRÍTICA 

Més que una llibreria al cor del barri... 

RECERCA & INTERVENCIÓ 

La memòria de l’ahir, les propostes pel demà. 


www.laciutatinvisible.cooi 

c/RIEGO 35 baixos Q8014 (bcn) 93 298 99 4i 



(PutjQtieC-Cis 


Menú migdia 10€ 

Menú pizza 8€ 

Servei a domicili 

Carrer de Salou, 23. 080014 
Tel. 936112485 - 616807668 

Horari: de 13.30 a 16h i de 20.30 a 24h 
Dilluns tancat tot el dia - Dimarts matí tancat 

www.restauranteputxinellis.com 





INDEPENDENTISTA 

de Sants Jaume Compte 


Carrer Muntadas, 24, 

08014 Sants, Barcelona, Països Catalans 
www.cis-jaumecompte.cat 
o visita'ns al Facebook i al Twitter 


EL TEU DENTISTA 
DELBARRI 

Dr. Marçal 
Solanas i 
Esquerra 

ODONTÒLEG Col. num. 2325 



Carrer d’Olzinelles, 96, lr. 
08014 BARCELONA 

Tel. 93.332.04.19 

mail: msolanasdentist@infomed.es 

4 I Opinió 


★ REGIREM EL CUB DE RUBIK 

El podeí és logístic 


“El poder no només resideix en parlaments i despatxos directius” 


Blanc 


D es de l’inici de la crisi 
hem escoltat moltes 
vegades que el poder 
econòmic s'imposava 
al poder polític, sense que nin¬ 
gú reflexionés massa sobre què 
significava el poder, ja sigui eco¬ 
nòmic o polític. Oui composa 
el poder, perquè i sobretot amb 
quina finalitat. Breument po¬ 
dem resumir que el poder polí¬ 
tic està visualment representat 
per personatges que responen 
al nom de polítics professionals 
i que tracten de convèncer-nos 
que són absolutament impres¬ 
cindibles perquè tot vagi bé. En 
segon lloc, el poder econòmic 
estaria compost per un conglo¬ 
merat de persones i empreses 
que acumulen grans quantitats 
de capital i propietats. D’aques¬ 
ta manera també controlen als 
polítics o a qui faci falta a tra¬ 
vés dels diners. Són un exemple 
els 35 de l’IBEX, els bancs o les 
multinacionals. La versió clàs¬ 
sica del poder és personal i re¬ 
presentativa, ja sigui un rei o un 
directiu d'un banc. Avui, gairebé 
deu anys després de la crisi, po¬ 
dem afirmar que el poder econò¬ 
mic domina el polític sense cap 
mena d’intent per ocultar-ho. 
Però, d'on sorgeix el seu poder? 
Sols de la figura simbòlica que 
representen? Del feix de bitllets 
que hi ha als seus comptes 


El poder logístic 

Oue el poder no resideix en 
un govern ho hem comprovat 
durant els vuit mesos sense go¬ 
vern a l’estat, durant els quals 
tot va seguir funcionant igual. 
Els trens seguien sortint —tard, 
com sempre—, el llum s’ence¬ 
nia al prémer l’interruptor, l’ai¬ 
gua sortia per les aixetes, els 
hospitals atenien als malalts 
i al supermercat es mantenia 
l’abundància d'oferta. En el 
funcionament normal i quoti¬ 
dià, la logística ja no depèn d’un 
govern, sinó que l’estructura 
econòmica fa que cada cosa 
compleixi amb la seva funció. 

La lògica d'una societat és po¬ 
der, un poder que consisteix en 
les infraestructures que perme¬ 
ten el transport que porta per¬ 
sones als seus llocs de treball, 
que l’electricitat arribi a les fà¬ 
briques, que el port descarregui 
la mercaderia que un camioner 
ràpidament transportarà per 
autopista perquè la puguem 
comprar en una botiga... En de¬ 
finitiva, que l’ordre segueixi el 
seu curs. El poder és, en essèn¬ 
cia, tenir els mitjans per fer fun¬ 
cionar, controlar i construir in¬ 
fraestructures. El poder polític 
ha d’assegurar-se que funcioni 
bé per no alterar l’ordre social 
i econòmic d’extreure benefi¬ 
ci. No és estrany, per tant, que 


★ ALTERNATIVES TECNOLÒGIQUES 

Enf oïtint la 
sobirania tecnològica 


Anna (col·laboradora del Sob' 
tec) 


E l passat 4 de març, unes 
200 persones van parti¬ 
cipar al II Congrés de So¬ 
birania Tecnològica, un 
espai de debat i d’aprenentatge 
col·lectiu sobre com posar la tec¬ 
nologia al servei de les persones 
i de les seves necessitats. En una 
jornada intensa i plena de con¬ 
tinguts interessants, hi va haver 
espai per analitzar l’evolució de 
les tecnologies del control —que 
tenen com a referent el Mobi- 
le World Congress— però hi va 
haver, sobretot, espai per les tec¬ 
nologies lliures, per veure com 
es desenvolupen i quines són les 
motivacions de les persones que 
hi ha al darrere. Es van donar 
a conèixer algunes eines per a 
la presa de decisions col·lectives 


o la gestió dels béns comuns, 
vam parlar de com fer i gestio¬ 
nar la tecnologia de manera de¬ 
mocràtica, vam veure de quina 
manera la violència masclista és 
present en tota la cadena de pro¬ 
ducció de la tecnologia, i vam 
tancar el Cong©es parlant de la 
tecnologia obsoleta i la sobira¬ 
nia energètica. Conscients de la 
importància de seguir generant 
relat, des del Grup Promotor del 
Sobtec seguirem treballant per 
la creació d’espais col·lectius de 
visibilització, articulació i enfor¬ 
timent de la sobirania tecnolò¬ 
gica. 


entre els primers objectius mi¬ 
litars atacats en una guerra es 
trobin les infraestructures. 

Infraestructures 

Ouan parlem d’infraestructu- 
res pensem en aquells elements 
imprescindibles que permeten 
cobrir les nostres necessitats. 
Són, per exemple, les centrals 
elèctriques, les potabilitzado- 
res, les carreteres, les refineries 
o la indústria agroalimentària. 
Les infraestructures han de —o 
haurien de ser— útils per una 
societat i per les persones. La se¬ 
va construcció s’hauria de guiar 
per la necessitat social, però 
la realitat dista molt d’aquest 
objectiu. Les infraestructures 
són més aviat eines per expan¬ 
dir el benefici del poder polí- 
tic-econòmic. D’aquesta ma¬ 
nera, les infraestructures s’han 
convertit en moltes ocasions 
en objecte de confrontació en¬ 
tre el poder polític-econòmic i 
la població. Sobre això, podem 
trobar exemples concrets en la 
construcció del Calaix de la Ver¬ 
gonya que cobreix les vies de 
Sants o els intents d’eliminar la 
línia 91 de bus. 

Les infraestructures no són 
elements essencials per una 
societat, sinó més aviat qual¬ 
sevol construcció que permet i 


expandeix les possibilitat eco¬ 
nòmiques, siguin útils 0 no. Si 
bé és veritat que les infraes¬ 
tructures resulten útils per la 
gran majoria de les persones, 
no hem d’oblidar que el seu 
principal interès és el benefici 
econòmic i no l'interès gene¬ 
ral. Un bon exemple d’això és el 
sector elèctric a disposició del 
benefici econòmic que puja el 
preu de l’energia a caprici, fins 
i tot en les èpoques més gèlides, 
encara que siguin totalment 
impopulars. 

El bloqueig com a 
eina de lluita 

En protesta contra una refor¬ 
ma de les pensions a França, el 
principal sindicat del país va 
bloquejar les refineries. En con¬ 
seqüència, i davant l'escassetat 
de combustible, part del país 
va ser paralitzat. No van ser 
necessàries grans manifestaci¬ 
ons o vagues generals perquè 
el govern s’agenollés i retirés 
la reforma. Avui, els estibadors 
dels ports de l'estat espanyol 
han posat contra les cordes el 
govern espanyol i han guanyat 
en les seves reivindicacions. 
L’amenaça de parar els ports i 
per tant tota l’entrada de mer¬ 
caderies a l’estat és molt pode¬ 
rosa. El triomf d’aquestes lluites 


radica en encertar els objectius 
dels seus atacs, infraestructu¬ 
res, i com més essencials millor. 
Són les vagues dels treballadors 
del metro o el taxi que impedei¬ 
xen que milers de treballadors 
acudeixin als seus llocs de tre¬ 
ball. Va ser la vaga de l’elèctrica 
«La Canadenca» que va deixar 
Barcelona sense llum per arren¬ 
car la jornada laboral legal de 
vuit hores. Aquests exemples 
il·lustren que l’essència del po¬ 
der econòmic i polític es basen 
més en la correcta logística i 
funcionament del sistema que 
en la seva pròpia figura. La so¬ 
cietat funciona correctament 
perquè hi ha benzina, perquè hi 
ha electricitat als llocs de feina. 
Què passaria si demà no hi ha¬ 
gués electricitat? Si els camions 
no poguessin transportar les 
seves mercaderies a la ciutat? 
Més senzill encara. Què passa 
quan el metro no funciona bé? 
Quan la pluja o la neu paralit¬ 
zen el tràfic? 

Si el sistema deixa de funci¬ 
onar, quin poder és capaç de 
mantenir-se? Davant de qual¬ 
sevol atac que patim tenim una 
eina efectiva amb la que res¬ 
pondre. Bloquegem-ho tot! 


* Aquest article és el resultat del 
debat entorn al capítol del ma¬ 
teix títol del llibre «A nuestros 
amigos» https://es.theanarchis- 
tlibrary.org/library/comite-invi- 
sible-a-nuestros-amigos 


Les truites que més m’agraden són 
les lliures 


Hacklab Can Batlló 


La llibertat o. 

Decideixo jo què faig amb la 
truita. Menjar-la, no menjar o, 
fins i tot, usar-la de barret. Tinc 
la llibertat d’utilitzar la truita 
per al propòsit que em vingui 
de gust. 

La llibertat 1. 

Conec la recepta i així sé els 
ingredients que porta. Sé com 
preparar les meves pròpies 
truites, i modificar la recepta 
si em dóna la gana. Més ceba, 
menys all. Truites al meu gust. 

La llibertat 2. 

La recepta que em van passar 
és de tots. El coneixement no 
té propietari. De la mateixa 
manera que tinc la llibertat 
de compartir-la amb els meus 


veïns, no tinc el dret a que- 
dar-me-la. Les receptes canvien 
de mans sense problemes. 

La llibertat 3. 

Que bona la truita que vaig 
fer modificant la recepta 
original! Quin “hack” (=canvi) 
més ric! Tinc la llibertat de 
distribuir còpies de la nova 
recepta i, així, tots i totes poden 
gaudir-la. 

Sóc cuiner/informàtic i 
m'agrada cuinar/programar. 

Utilitzar i modificar receptes/ 
codi. 

Les truites/programes es 
preparen segons les instrucci¬ 
ons en la recepta/codi. 

Visca la truita lliure! 

Descobriment del calaix o trobades a 
la tercera fase 


Oriol Barras i Rubén Molina 


Antecedents 

M és enllà de Barcelo¬ 
na el nom de Sants 
és conegut fins i tot 
fora de les fronteres 
de l'estat. Tot i que el nostre bar¬ 
ri manté una identitat pròpia, 
caracteritzada per la seva vida 
social, el seu associacionisme i 
la lluita, aquesta fama no prové 
d’aquí, sinó de l’estació central 
de la ciutat que pren el nostre 
nom. El tren ha marcat part de 
la vida de Sants. Aquestes mar¬ 
ques han estat molt visibles. Les 
vies del tren i del metro sempre 
han estat una barrera a les co¬ 
municacions entre els barris de 
Sants i la Bordeta, una cicatriu 
que partia el barri en dos i anava 
creixent amb augment de vies i 


gó el que cobriria les vies. No se 
soterrarien. Les obres del Calaix 
es van dividir en tres fases. La 
primera afectava la urbanit¬ 
zació de la zona Nord, el carrer 
Antoni de Capmany. La segona, 
la cobertura del propi Calaix. La 
tercera, la Zona Sud. 

Les dues primeres ja s’han re¬ 
alitzat. La tercera és la més pro¬ 
blemàtica, doncs és on s’aprecia 
la veritable magnitud de la feri¬ 
da que suposa aquesta obra. Les 
alçades del calaix arriben als 14 
metres d’alçada i a tocar dels 
habitatges pròxims. El calaix 
cobriria, a més de les vies, les fa¬ 
çanes de molts habitatges, fins 
a un tercer pis. Per a suavitzar 
aquesta situació, el pla preveu 
un seguit de talussos i rampes 
que suposen l’expulsió de dese¬ 
nes de veïnes. Aquesta situació 
ara mateix es troba encallada. 



trànsit. 

L’arribada de l’AVE a principis 
de segle, malgrat ser un tren 
que la majoria de veïnes no 
fa servir, suposava una opor¬ 
tunitat per intentar acabar 
amb aquesta situació. A partir 
d’aquell moment, el teixit asso¬ 
ciatiu del barri es va mobilitzar 
per demanar el desitjat soterra- 
ment de les vies, de la mateixa 
manera que s’havia fet amb el 
cinturó a Badal. La Platafor¬ 
ma pel soterrament de les vies 
i contra el Pla de l’Estació va 
aconseguir unificar les exigèn¬ 
cies veïnals amb unes deman¬ 
des de consens. 

Malgrat les mobilitzacions, 
els viatges a Madrid, i els es¬ 
tudis tècnics que avalaven les 
tesis veïnals, els interessos de 
les diferents administracions 
es van imposar al barri en el 
pla aprovat el 20 d’octubre del 
2003. Seria un calaix de formi¬ 


La proposta del Cen¬ 
tre Social de Sants 

L’essència de la proposta que 
va presentar el 22 de febrer pas¬ 
sat el Centre Social de Sants 
amb el suport del Secretariat 
d’Entitats de Sants, Hostafrancs 
i la Bordeta, i la Federació d’As¬ 
sociacions de Veïns i Veïnes de 
Barcelona (FAVB) és desencallar 
la situació de moltes veïnes, en¬ 
tre elles una cinquantena de fa¬ 
mílies pendents de ser expropi¬ 
ades i reallotjades dels carrers 
Burgos i Riera de Tena, que ve¬ 
uen com es precaritza el seu dia 
a dia. No hi ha acord i no té sen¬ 
tit ajornar aquesta afectació, 
que ja dura 14 anys. Però aques¬ 
ta és només una de les ferides 
que les obres de la tercera fase 
del calaix provoquen al barri. 


A la roda de premsa van pro¬ 
posar desafectar el PAUi de la 
planificació actual, ara que ja 
estan acabades les obres de la 
primera i segona fase del Ca¬ 
laix de Sants —carrer Antoni de 
Capmany i coberta del Calaix, 
respectivament—. A part de les 
afectades dels carrers Burgos 
i Riera de Tena, hi ha desenes 
de veïnes afectades a ambdues 
bandes del carrer Jocs Florals, 
una altra ferida que obre el ca¬ 
laix. Can Vies també està ame¬ 
naçat pel pla en general, per 
una rampa d’accés en concret. 

A la roda de premsa, es va par¬ 
lar sobre aquesta rampa en con¬ 
cret, que crea més precarietat, 
més tensió i més conflictivitat 
que beneficis concrets per al 
barri. Jordi Falcó s’hi va referir 
com «un detall que no és l’es¬ 
sència» del projecte, que de¬ 
senfoca la lluita, alhora que va 
recordar que la seva proposta 
tenia en compte que hi va ha¬ 
ver entitats que es van opo¬ 
sar al pla aprovat el 2003, al 
dibuix que es va fer i «que es 
va imposar sense un consens 
clar». 

Col·lectius i enti¬ 
tats presenten una 
alternativa urba¬ 
nística per mante¬ 
nir Can Vies 


Can Batlló, l’Espai Obert 0 el 
Casal Independentista Jaume 
Compte. Es va fer una defen¬ 
sa de Can Vies com a part d’un 
barri de Sants combatiu i gene¬ 
rador de noves alternatives. Un 
símbol del barri que l’assem¬ 
blea defensa i vol construir. 

Pau Guerra, portaveu de Can 


Vies, va informar de la situació 
legal actual, on no hi ha cap de¬ 
núncia, i només està amenaçat 
per aquest pla urbanístic. A més 
es va informar de l’estat de l’es¬ 
pai, que va estar en un procés 
de reconstrucció fins a l’octubre 
del 2015. Des d’aleshores l’es¬ 
pai torna a gaudir de vida amb 
tallers matins i tardes, essent 
seu d’una desena de col·lectius 
i generant nous espais com un 
gimnàs, biblioteca, taller, buc 
d’assaig, sala de costura, sales 
de reunions i espais polivalents. 


la iniciativa en la resolució 
d'aquestes ferides. Des dels 
partits polítics es va imposar el 
cobriment ara fa catorze anys. 
Aquest, després d’anys d'obres, 
ha eliminat les molèsties dels 
sorolls que provocaven les vies. 
A més, és de les poques zones 
am jardins i peatonals del bar¬ 
ri. Tot i això presenta inconve¬ 


nients, al ser una estructura que 
segueix separant el barri i que 
agafa alçades molt altes, com ja 
es denunciava a les campanyes 
pel soterrament. En la tercera 
fase és on els problemes per 
resoldre són més greus. Els mo¬ 
viments del moviment veïnal 
i associatiu són una solució a 
aquestes problemàtiques. Però 
el cas de Can Vies fa que sur¬ 
tin interessos polítics d’aquells 
sectors més conservadors que 
estan en contra del que simbo¬ 
litza aquest espai. 



El passat 23 de febrer, un dia 
més tard que el Centre Social de 
Sants (CSS) proposés repensar 
el pla actual, l’Assemblea del 
Barri de Sants (ABS), feia una 
roda de premsa conjuntament 
amb el CSA Can Vies. Sònia Tu- 
rón va parlar per l’assemblea 
per explicar el procés seguit per 
a realitzar una proposta de con¬ 
sens que fes possible un accés 
al Calaix des del carrer Jocs Flo¬ 
rals i mantenir l’històric centre 
social okupat. A més s’adherien 
a la proposta del CSS, recolza¬ 
da pel Secretariat d’Entitats de 
Sants, Hostafrancs i la Bordeta, 
i la Federació d’Associacions 
de Veïns i Veïnes de Barcelona 
(FAVB). 

En l’actualitat l’ABS aglutina 
més de mig centenar de col·lec¬ 
tius, tant de cultura popular, 
com juvenils, polítics, coopera¬ 
tives, assemblees i espais com 


Soterrament i des¬ 
cobriment del pro¬ 
blema. Tancament 
de les ferides 

Aquests moviments són una 
oportunitat perquè el teixit 
associatiu del barri prengui 

Obextuxa de poxtes 

Aquest mes, des de La Burxa abordem la problemàtica social de l’habitatge. Comencem amb unes dades generals 
de l’evolució dels preus de la compra, del lloguer i de compartir habitació al districte, a partir de dades generals 
recollides i estructurades per Endavant OSAN, publicades a l’informe Habitatge als barris de Sants. Continuem 
a la pàgina següent amb una secció de lluites i resistències, en què introduïm el Manifest dels 5 punts, impulsat 
pel Sindicat de Barri del Poble Sec, i el Grup d’Habitatge de Sants, que ens expliquen el cas de Leiva 37. Per a 
finalitzar la secció, a la pàgina 8 exposem algunes alternatives habitacionals no especulatives, com l’obra social 
que constitueix el Bloc de La Bordeta, la masoveria urbana de Sostre Cívic o el projecte cooperatiu de La Borda. 


Olalla Miret 


D avant la situació d’increment 
descontrolat dels preus de l’ha¬ 
bitatge als nostres barris i a la 
ciutat, des del segon trimestre 
de 2016 el nucli d’Endavant (OSAN) Sants 
ha començat a publicar dades periòdi¬ 
ques sobre l’estat dels preus als barris 
de Sants, Badal, Hostafrancs i la Bordeta. 
I ho fa a partir de dades reflectides al 
portal immobiliari idealista.com. 

Les dades s’analitzen a partir de 
les ofertes publicades al portal sense 
filtrar ni els metres quadrats ni el preu. 
També s’eliminen les ofertes amb 
valors extrems que puguin esbiaixar 
els resultats i les corresponents a pisos 
d’obra nova. 

Els preus que analitzen són els primers 
que marquen els propietaris i que 
s’anuncien com a preu inicial. Cal tenir 
present que aquest preu pot baixar amb 
el temps i pot no coincidir amb el preu 
final de contractació. 

L'equip de redacció de La Burxa hem 
recollit les darreres dades presentades 
per Endavant, corresponents al 3r i 4t 
trimestre de 2016, i les hem plasmat 
en la infografia que us presentem tot 
seguit. 


Preu del lloguer fcer 
trimestre 2016): 

Barcelona i7,4€/m2 
Sants-Montjuïc 14c/m 2 


Barcelona és la ciutat de l'Estat on 

més puja el percentatge del preu del lloguer 


22,7% 



Barcelona és la ciutat de l'Estat on 

on llogar un pis és més car 


Increment del preu del m2 entre el 2014 i el 2016 


*iu 

Lloguer 

Barcelona 45 » 7 % 
Sants-Montjuïc 34,6% 


cP 

Compra 

Barcelona 17,7% 
Sants-Montjuïc 14,8% 


A quin preu s'ofereix compartir pis? 
(Cost mitjà, 4t trimestre de 2016) 


Preu mitjà per barris (4rt trimestre 2016): 



Lloguer 


Badal 20,45c /ma 
Hostafrancs 15,97c / ma 
La Bordeta 14,34c /ma 
Sants 13,63c /ma 



Compra 

Badal 3.40oC/m2 
Hostafrancs 3.200c / ma 
La Bordeta 3.300C / mz 
Sants 3.400c /ma 


A quin preu s'ofereixen els pisos de lloguer? 
(Cost mitjà, 3rtrimestre de 2016) 

Badal: i,on€ 

(pis de 76m2) 


Sants: 1,015c 

(pis de 761712) 


Hostafrancs: 1.160C 

(pis de 761712) 


La Bordeta: 941c 

(pis de 681112) 


Un 3,4% de la població considera l’accés a 
t'habitatge el problema més greu a 

Barcelona. Ocupa el 12è lloc de la llista de 

problemes segons publica l'Ajuntament de 
Barcelona 


Actualment, no existeix cap 

sindicat de llogaters que defensi 
els seus drets davant propietaris 
i arrendadors. 



Badal Sants 

336 . 5 M 389 . 44 c 


Hostafrancs La Bordeta 

395.83C 348,6i€ 


A quin preu s'ofereixen els pisos de compra? 
(Cost mitjà, 3rtrimestre de 2016) 




Badal: 260.000C 

(pis de 781112) 


Sants: 291.000C 

(pis de 841112) 


n 


Hostafrancs: 

319.000c 

(pis de 100 1712) 


La Bordeta: 
22S.000C 

(pis de 851112) 


Font| Informe sobre l'estat dels preus de l'habitatge a Sants, elaborat per Endavant-OSAN Sants; Infografia| Marta Reus Fàbregas 

LLUITES 


Defensem el nostre barri 

Sindicat de barri de Poble Sec 


Oriol Baxras 


A principis d’any, un 
conjunt d’entitats, 
col·lectius i veïnes 
del Poble Sec es van 
reunir per posar sobre la taula 
alguns abusos relacionats amb 
l’especulació, la gentrificació 
i la turistificació que generen 
problemes i situacions preocu- 
pants per a les veïnes en termes 
habitacionals, tant al barri com 
a la ciutat en general. Aquesta 
trobada posa de manifest també 
la necessitat d’organitzar-se 


a nivell local per fer front a 
aquests abusos. 

D’aquella trobada van sorgir 
diverses idees d’actuació que 
visibilitzen el problema des 
d’una perspectiva integral, i 
que inclouen des d'un manifest 
unitari de posicionament de 
barri, fins a la decoració dels 
edificis amb pisos de luxe o 
apartaments turístics, passant 
per ocupacions simbòliques 
d’hotels i apartaments i la 
creació d’un contradiscurs al 


Turisme. A més, les accions 
també preveuen l’aproxima¬ 
ció a les veïnes mitjançant una 
diversificació de canals que 
poden anar des de taules infor¬ 
matives en punts del barri, fins 
a l’ús dels mitjans de comunica¬ 
ció popular del barri. 

Així mateix, també es van 
ampliar els 5 punts del manifest 
que resumeix la reacció neces¬ 
sàriament dràstica a una 
situació d’emergència creixent. 


5 PUNTS del MANIFEST: 


1 • Limitació dels preus de lloguer! 

Tots els economistes i organismes internacionals coincideixen que les despeses 
per a l’habitatge no poden superar el 30% dels ingressos disponibles. Per aquesta raó el 
preu del metre quadrat al Poble Sec, mai no podrà superar els 8 €, ja que la renda mitjana 
mensual al barri és de 1086 €. 


2 • Renovació automàtica dels contractes de lloguer! 

Els contractes de lloguer s'hauran de prorrogar automàticament pel mateix 
període. No acceptarem ni un augment de lloguer superior a la variació de l'IPC, ni una 
rescissió arbitrària del contracte. 



Ni un desnonament més! 


Durant els últims dos anys hem perdut un gran nombre de veïns i veïnes a causa 
de la precarietat laboral i els preus desorbitats dels pisos. No acceptarem més desnona- 
ments de veïns En cas de que s'executi un desnonament, el reallotjament haurà de ser 
dins del barri. 


Reducció dràstica dels allotjaments turístics! 

El barri ha perdut molts habitatges a causa de la construcció d’hotels i obertura 
d’apartaments turístics. Aquest fet ha imposat una escassetat d’habitatges que ha multi¬ 
plicat els guanys dels propietaris i especuladors. Cal impedir que s’obrin més allotjaments 
turístics, i reduir els seu nombre revocant una part important de les llicències i tancant els 
que no estan regularitzats. 


^ • L’habitatge no pot ser un negoci! 

Perquè és una necessitat bàsica com l’educació i sanitat de qualitat. Cal impulsr 
altres models com cooperatives d’habitatges i altres formes de convivència comunals. No 
només són més barates, també ajudaran a reconstruir una vida comunitària que aquest 
model de ciutat ha destrossat amb la lògica dels beneficis. 


GHAS - Grup d'Habitatge de Sants 

Des del mes de febrer, unes quantes veïnes del barri hem fet 
les primeres assembles del Grup d'Habitatge de Sants. Ens estem 
organitzant per fer front als processos d’expulsió que estem vivint 
al nostre barri i a la ciutat de Barcelona. 

Fem l’assemblea cada diumenge a les i8h a la Plaça del Bloc 
La Boxdeta (Plaça Joan Corrades). Si tens problemes d’habitatge, 
no pots seguir pagant el lloguer, estas okupant o un inversor ha 
comprat el bloc on vius i et vol fer fora de casa, apropa’t. 

Compartim eines, experiència i coneixements, perquè estem 
convençudes que només mitjançant l’assessorament col·lectiu 
i l’auto-aprenentatge podrem seguir vivint al barri. Solidaritat i 
suport mutu com a armes per combatre l’especulació immobilià¬ 
ria i assolir una vida digna. 

Vine! Entre totes som més fortes. 


SOlll Leiva yi @SomLeiva37 J 


Leiva 37 som 13 habitatges on 
vivim famílies en situacions 
diverses: rendes antigues, 
contractes temporals i pisos 
recuperats. Des del 2007 en 
aquest edifici hi ha hagut 
problemes: 


El 2007 és adquirit per una empresa 
anomenada Real State, que volia 
reformar-lo i llogar els pisos a un preu 
més alt. Alguns veïns van marxar i 5 
habitatges es van quedar. 


El 2011 Real State fa fallida i 
l'adquireix Anida Operaciones 
Singulares-BBVA 


El gener de 2017 Anida Operaciones 
Singulares-BBVA el ven al fons 
d'inversió Vauras Investment, 
vinculat a la immobiliària Palau 
Manfredi. 


Des de fa més d'un mes tenim 
seguretat privada a la finca les 
24 hores del dia, de l'empresa 
METRÒPOLIS, en condicions precàries 
(una cadira en un racó, sense lavabo...). 


• Leiva 37 som 13 habitatges on vivim famí¬ 
lies en situacions diverses: rendes anti¬ 
gues, contractes temporals i pisos recupe¬ 
rats. 

• El 2017 el banc BBVA el ven al fons d’in¬ 
versió Vauras Investment. 


• Ja hem començat a rebre la notificació de 

no renovació dels contractes de lloguer. 



La major part dels veïns i veïnes de Leiva 
37 hem decidit unir-nos per denunciar l’es¬ 
peculació immobiliària que patim, expres¬ 
sar el nostre rebuig a aquesta injustícia i vi- 
sibilitzar el que ens està succeint, fenomen 
que també està passant a altres barris de la 
nostra ciutat, on els diners es posen per 
damunt de les vides de les persones. I 
per aixó hem deciditJ^P diferents accions 


v 


amb nosaltres! 

en el treinta y siete 
la calle Leiva 
a echar a la calle 
nadie lo remedia 
Pero estamos decididos 
A que esto no suceda 
Y mientras nos queden fuerzas 
Seguiremos dando guerra” 


Fa dues setmanes 4 pisos de 
contractes temporals van rebre la 
notificació de no renovació. En un dels 
casos els veïns porten 23 anys pensant 
que tenien un contracte indefinit. 


La setmana passada hi havia el 
desnonament d'un dels pisos 
recuperats i s'ha aturat. Té 20 dies 
per buscar-se la vida i data oberta de 
desnonament, això vol dir que a partir 
dels 20 dies es poden presentar a 
desnonar-la qualsevol dia a qualsevol 
hora. Això és un tracte inhumà. Tota 
persona té dret a saber quan ha de 
marxar de casa seva. 


La major part dels veïns i 
veïnes de Leiva 37 hem decidit 
unir-nos per denunciar l'es¬ 
peculació immobiliària que 
patim, expressar el nostre 
rebuig a aquesta injustícia 
i visibilitzar el que ens està 
succeint, fenomen que també 
està passant a altres barris de 
la nostra ciutat, on els diners es 
posen per damunt de les vides 
de les persones. I per això hem 
decidit fer diferents accions 
reivindicatives. 


Ens podeu seguirà 
Twitter: @SomLeiva37 


la c l 

COOPERATIVA 

D’ARQUITECTES 


WWW.LACOL.ORG 
C/CICERÓ 5, SANTS • 931 720677 
info@lacol.org 



EnClau d'Espais Integrals SCCL 

Assessorament i Disseny • Reformes 
Integrals • Rehabilitacions Energètiques 
Certificats d'Eficiència Energètica 
Petites repararacions 


Ptge. Toledo, 18 • baixos I r • Barcelona 
Tel. 930 180 869 

info@enclaucooperativa.cat 

uuLULu.enclaucooperativa.cat 


CUINÀ DE BARRI 




a (fescudell 







c/prenïïA :~20, baíxos. o 

SANTS. PAÏSOS CATALANS 
93 422 16 13 WWW.TDK.CAT 


Tens un negoci o ets una associació de Sants? 

Anuncia ’t a La Burxa 
i col·labora a la comunicació 
popular i autogestionada 

+ 

Per a més informació: laburxa@gmail.com 

ALTERNATIVES 

I després de conèixer la realitat a la que ens enfrontem a les pàgines anteriors, ens preguntem: 
hi ha alternatives? Aquí podràs llegir algunes propostes de la mà de col·lectius del barri! 


Veïnes contra el Sareb: 
un dret com una casa 


Bloc La Boxdeta 


D os anys enrere l’Obra Social de 
la PAH a Barcelona, va recuperar 
el Bloc La Bordeta, al barri de 
Sants. Construït per l’empresa 
Nyala 2006 SL (propietat de la família 
Riera-Marsa) portava buit i inhabitat 8 
anys. La constructora va deixar l'edifici 
i els seus 12 habitatges sense cèdula 
d’habitabilitat i portava anys sense 
pagar la hipoteca que en el seu dia havia 
demanat. D’aquesta manera, va passar 
a formar part dels actius en mans de la 
SAREB 0 banc dolent. 

En aquests 2 anys el Bloc La Bordeta 
s’ha convertit en la casa de 12 famílies, 
que d’altra manera s'haurien quedat al 
carrer, 24 persones (16 adults i 8 menors) 
que amb gran esforç hem aconseguit 
fer habitable un edifici abandonat y 
desvalisat, convertint-lo en una llar. 

Durant aquest temps, la lluita no ha 
estat fàcil en absolut, tot i que per sort 
des del principi tant els col·lectius i 
veïnes de Sants com els de molts altres 
barris s’han bolcat en demostrar que la 
solidaritat i el suport mutu funcionen i 
que juntes som invencibles. 

Als primers mesos sense subminis¬ 
traments els va seguir una ordre de 


desnonament cautelar que pretenia 
deixar-nos al carrer sense cap tipus d'al- 
ternativa. Però el mateix dia que entrava 
en vigor l’ordre vam aconseguir parar-la, 
perquè les veïnes organitzades al final 
sempre guanyem. 

L’estiu passat 3 de les seves veïnes es 
van enfrontar a un judici per usurpació, 
i un cop més, es va demostrar amb la 
seva absolució que el dret a l’habitatge 
no és un delicte, la justícia, almenys de 
vegades, segueix imposant-se sobre les 
lleis injustes. De moment i fins noves 
notícies totes seguim vivint tranquil·les 
al nostre barri. 

I així el Bloc La Bordeta s'ha convertit 
en un referent al barri un projecte en 
el qual persones empoderades són 
capaces d’autotutelar el seu propi dret 
a accedir a un habitatge. Ocupant un 
espai abandonat i en mans de la SAREB 
que per tant ja hem pagat amb diners 
públics. Perquè és imprescindible 
que d’una vegada per totes la SAREB 
assumeixi les seva responsabilitat 
davant la ciutadania i incorpori al parc 
públic d’habitatge els milers de pisos 
buits que han quedat a les seves mans. 

Seguim! 


El cooperativisme 
comenca a casa 

9 

i al barri 


Sostxe Cívic 


M és de 500 socis i sòcies 
promovem un model alter¬ 
natiu d’accés a l’habitatge 
a la cooperativa SostreCívic. 
Treballem en la divulgació, l’assessora¬ 
ment, la cerca de finançament, promoció 
i gestió d’habitatge cooperatiu en règim 
de cessió d’ús. SostreCívic va més enllà 
de les cooperatives de promoció que 
coneixem a Catalunya per esdevenir 
una cooperativa amb voluntat de durada 
indefinida, és a dir que la cooperativa 
és titular del patrimoni i els seus socis 
i sòcies en poden fer ús. Aquest model 
permet el desenvolupament no espe¬ 
culatiu i en el temps dels diferents 
projectes agrupats sota el paraigües de 
la cooperativa. 

Promovem la diversitat de projectes 
arreu del territori que defineixen i enri¬ 
queixen una proposta en què cada 
projecte té autonomia i a la vegada 
comparteix el marc jurídic comú per 
evitar qualsevol ús especulatiu en el 
futur. Acompanyem des de col·lectius 
que aposten per la masoveria a grups de 
gent gran que volen una vellesa activa, 
treballem la transformació de patrimoni 
en desús o pre-ocupat i assessorem i 
empenyem administracions publiques 
a superar polítiques d’habitatge 


insostenibles i privatitzadores de sòl 
públic com és l’habitatge de protecció 
oficial de venta. 

En aquest marc divers fa més d'un any 
un dels grups de SostreCívic treballa 
per fer realitat un projecte d’habitatge 
col·lectiu al barri de la Bordeta, al carrer 
Rossend Arús, a partir de compra de 
patrimoni privat, sent un exemple de 
recuperació de patrimoni i retirada del 
mercat especulatiu. El projecte compta 
amb la participació dels col·lectius que 
actualment utilitzen l’espai i l’hort 
existent a la part posterior de la finca. 
A la vegada, preveu destinar un espai 
dels baixos com a espai comunitari del 
barri i un altre per acollir l'Economat, 
actualment ubicat al carrer dels Jocs 
Florals. 

Els valors compartits dels projectes 
permeten el desenvolupament d’habi¬ 
tatges el màxim de sostenibles i acces¬ 
sibles, projectes que potencien la gestió 
col·lectiva de l’habitatge i el seu entorn. 
Per dur a terme els projectes treballem 
en xarxa amb les entitats de l’economia 
social i solidària. En definitiva, una 
forma alternativa d'accés i tinença d’ha¬ 
bitatge, més justa i accessible, sense 
ànim de lucre i transformadora amb 
l’entorn. 


Retorn al futur 

L’habitatge públic cooperatiu 
arriba a la ciutat 



Joan Miquel Gual 


U ns 30.000 habitatges de 
propietat col·lectiva en un país 
on hi ha al voltant de 3.300.000 
habitants. Posem que a cada 
habitage hi viuen 4 persones, 120.000 en 
total. Una mica més del 3% del conjunt 
de la població uruguaiana ha ocupat 
terres i autoconstruït els seus habitatges, 
amb totes les dinàmiques de resistèn¬ 
cia i decisió que això comporta, gràcies 
a la força d’un moviment de masses: la 
Federación Uruguaya de Coo perativas 
de Vivienda de Apoyo Mútuo (FUCVAM), 
nascuda el 1966. 

Els habitatges no es poden revendre 
ni subllogar, són de propietat col·lect¬ 
iva. Els i les usuàries tenen dret a “uso y 
goce". FUCVAM promou el valor d'ús de 
l’habitatge. Únicament paga el cost dels 
materials i l’assessorament tècnic de la 
construcció, sense el benefici d’interme¬ 
diaris que encareix el preus, tot a través 
d’un crèdit tou estatal. Els terrenys 
acaben comprant-se a l’Estat amb les 
contribucions mensuals dels cooperati¬ 
vistes un cop viuen allà. Les i els futurs 
habitants aporten un mínim de vint 
hores setmanals de treball per a la rea¬ 
lització dels immobles. Es tracta d’una 
proposta efectiva i alternativa al valor 
de canvi que predomina en el mercat 
de l'habitatge mundial. Un horitzó 
públic-comunitari de fer efectiu el dret a 
l’habitatge. 

Política ficció. Viatge al passat. iQue 
hagués pogut passar a Catalunya s'hi 
s’hagués donat un moviment cooperatiu 
de les mateixes proporcions, ara fa 
quaranta anys, quan les ciutats no 
estaven tan construïdes? No ho sabem 
del cert. Però si un 3% de la població 
actual, al voltant de 250.000 persones, 
haguessin desenvolupat un moviment 
d’habitatge cooperatiu en cessió 
d’ús blindat a l’especulació, similar a 
l’uruguaià, aquesta hauria estat una 


opció més, front a hipoteca 0 lloguer 
abusius que ens han portat, després de 
l’esclat de la bombolla, a la crisi actual. 

Les cooperatives d’habitatge, tal i 
com les entenem a La Borda, busquen 
recuperar el valor d'ús en un context 
de preus disparats. Que sigui accessible 
econòmicament és la prioritat primera. 
En aquest sentit, els i les membres 
habitants han d’aportar hores setmanals 
d'autogestió. La sostenibilitat, repartició 
de les tasques de cura i el vincle 
comunitari amb Can Batlló, el barri i 
la ciutat fan part de l'interès polític 
del projecte. Malgrat que la revolució 
l’hauríem d’haver fet ahir, quan hi havia 
molt sòl urbà disponible, l'eina que 
proposem encara no ha caducat. 

Retorn al futur. Recentment, s’ha dit 
que les cooperatives en cessió d’ús no 
són habitatge públic. Efectivament, no 
només: es tracta d'habitatge públic-coo- 
peratiu. Això vol dir que no poden ser 
sòcies/s habitants aquelles persones que 
ja tenen propietats. Tampoc aquells/es 
que superen els topalls de renda marcats 
en els requisits d'Habitatge de Protecció 
Oficial (HPO). Tot plegat en un terreny 
cedit per l’Ajuntament a 75 anys que es 
manté sempre de propietat municipal. 

Creiem que La Borda és un virus. 
S’aixecaran més cooperatives amb 
forts lligams als barris que contribui¬ 
ran a contenir la gentrificació i els 
preus de mercat. Com reivindica David 
Harvey, l’habitatge cooperatiu s'ha de 
consolidar com un estri útil, una part 
de la solució, per frenar des de baix les 
dinàmiques d’acumulació de capital que 
es manifesten en un àmbit de primera 
necessitat. Per aquests motius, hem 
activat la campanya #VolemSeriooo. 
1000 bordes i 1000 membres col·labor¬ 
adors/es que activin una nova cultura 
d'ús i gaudi del sòl i l’habitatge a la 
ciutat. 


Ens ajudes? www.laborda.coop 

RACO HISTÒRIC 


Sants hidràulic 



FOGONS DE TEMPORADA 

I què mengem? 


Marta Sànchez 


S ón molts els exemples 
on podem comprovar 
com els immobles 
acaben modificant-se en 
relació als usos i les necessi¬ 
tats de modernització dels seus 
espais. Sovint, aquests canvis 
comporten una pèrdua de la 
seva identitat original que, a 
llarg termini, acaben suposant 
un decreixement del seu valor 
patrimonial. Però, què passa 
quan algun d’aquests canvis 
ens condueix cap als orígens? 

Les obres de condicionament 
de la planta baixa de l'antiga 
Coop. Model S.XX han tret a la 
llum elements que ràpidament 
ens ubiquen al que un dia va 
ser la botiga magatzem de la 
cooperativa. Pilastres i bigues 
només són la punta de l’iceberg. 
Durant més de 60 anys, les pla¬ 
taformes i tarimes que un dia 
es col·locaren a la Sala de Festes 
Nilo, han amagat un tresor 
de 1917: el mosaic hidràulic 
original. 

Mirem doncs, per on 
trepitgem i apropem-nos 
per tal de conèixer una mica 
més a fons la història i la 
tècnica d'aquests revesti¬ 
ments interiors que no només 


s’estengueren al llarg de tot 
el territori, sinó que també ho 
van fer en diferents tipologies 
d’habitatges. 

Per la producció d’una rajola 
hidràulica només ens cal, per 
una banda: ciment, àrids i 
pigments, per l’altra un motlle, 
una trepa i la premsa. No és 
estrany doncs, que la seva 
aparició estigui lligada a la 
producció i generalització del 
ciment. Gràcies a la importació 
de maquinària provinent de 
França, les primeres fàbriques 
s’establiren a Catalunya cap a la 
dècada de 1860-1870. 

La seva consolidació i popu¬ 
larització no va arribar fins als 
80 del mateix segle i s’estengué 
fins a la meitat del S. XX. Era 
un negoci rendible i versàtil, la 
demanda creixent i els costos 
de producció assumibles va 
facilitar la proliferació de 
tallers arran del territori. Amb 
una producció relativament 
senzilla, s’aconseguiren uns 
resultats de qualitat. La millora 
de la tècnica i dels seus acabats 
van permetre que fos valorat, 
no només per les seves qualitats 
tècniques, sinó també per les 
estètiques. A partir d'aquí, i 
davant d’un increment total 
de la competència, els dibuixos 
ornamentals van començar a 


tenir un paper rellevant. Sovint, 
els fabricants contractaven 
a dibuixants per l’elaboració 
d’uns dissenys que s’adaptaven 
a l’estil i gustos de l’època. Avui 
dia, encara es conserven alguns 
catàlegs on es pot observar 
l’evolució d’aquests models. 

Sants no va estar d’esquena 
a aquesta moda hidràulica. 
Molts dels immobles construïts 
entre 1900 i 1940 encara 
poden conservar en l’interior 
de les seves estances, mosaics 
hidràulics amb diversos tipus 
d’ornamentació. A més, el 
marcat caràcter industrial i un 
desenvolupament urbanístic 
que encara continuava 
explicaria que, entre 1925 i 
1933, cohabitessin, en una 
mateixa zona, diversos tallers 
de mosaics hidràulics. A Blasco 
i Coll (C/Jocs Florals), la Fàbrica 
de Mosaicos Ramon Ribes 
(carretera de la Bordeta) i Hija 
de Isidro Torres ( C/ Blanco 52). 
Potser, els dissenys que trobem 
no entren dins dels cànons 
estètics que trobem a cases 
modernistes de primer ordre, 
però sí que gràcies a la popu¬ 
larització d'aquesta tècnica, 
podem començar a estirar el fil 
que ens porti als orígens d’un 
Sants hidràulic. 


Núria May Masnou 


D iuen que l’ésser humà 
es pot adaptar a 
menjar qualsevol cosa 
comestible; tant és 
així que ho pot fer d’una forma 
molt més extrema del que ens 
podríem arribar a imaginar. 
En Michael Pollan, pensador 
estatunidenc de gran prestigi 
en el camp de l’alimentació, 
sentencia que no hauríem de 
menjar res que la nostra besàvia 
no reconegués com a menjar. 
Si li haguéssim de fer cas, 
creieu que ella reconeixeria els 
palets de cranc, els nuggets de 
pollastre 0 els cereals de colors 
com a aliments consumibles? 
Però en canvi la societat actual 
s’ha adaptat a menjar aquests 
productes, i molts d’altres, 
que s’assemblen poc al que hi 
devia haver sobre una taula de 
principis del segle XX, per no 
parlar d’una taula medieval del 
segle XV. Tots els canvis que han 
derivat en aquests productes 
han ocorregut de forma molt 
ràpida durant les últimes 
dècades; de fet, des de principis 
del segle XX, amb la indus¬ 
trialització, l’arribada de les 
noves tècniques de conserva¬ 
ció i de producció, el transport 
immediat dels aliments d’una 
part a l'altra del planeta i 
els preus rebentats de certs 
productes, no s’ha fet més que 
afavorir aquesta, podríem tit¬ 
llar-la de, “industrialització del 
nostre menjar”. Ens diuen que 
és anar en contra del progrés 
pensar que un altre model ali¬ 
mentari és possible: jo penso 
que el model alimentari actual 
és portar el planeta al col·lapse. 

Ens adonem del canvi 
quan mirem enrere. Entre 
altres tasques, tinc la sort de 
treballar en l’estudi de receptes 


històriques, efectuant-ne 
l’anàlisi culinari i adaptant- 
les per poder ser tastades avui. 
Els alt-medievals catalans 
menjaven molt diferent a com 
ho fem ara, una cuina que 
segurament avui trobaríem 
especiada i agredolça, que 
consistia bàsicament en la 
manipulació d’uns ingredi¬ 
ents frescos que coïen en un 
recipient, amanien segons els 
gustos de l'època i ingerien, 
si disposaven dels recursos, 
enmig d'un àpat copiós. Durant 
el segle XIX i principis del XX, 
la cuina havia abandonat les 
espècies i havia incorporat 
els ingredients portats del 
continent americà, però seguia 
manipulant aquells aliments 
que cuinaven junts, o separats, 
per després ser servits a taula, 
fossin els comensals pobres 
(patata xafada amb rosta de 
cansalada) 0 rics (canelons 
Rossini). 500 anys de diferència, 
i perquè no ens n’hem anat 
tan enllà com per parlar sobre 
la cuina que feien els romans 
a l’antiga Barcino, en tots els 
casos el que menjaven els 
nostres avantpassats tenia una 
cosa en comú, eren aliments 
cuinats. Potser avui ens pot 
tranquil·litzar pensar que la 
indústria cuina per nosaltres, 
i de fet en alguns casos 
segurament ho fa de forma ben 
digna. Però estem disposats 
a deixar en ma d’altri tota la 
nostra relació amb el menjar? 
La cuina que ens ofereixen 
serà sempre beneficiosa per la 
nostra salut, 0 ho serà més per 
la seva butxaca? No creieu que 
hem de reivindicar el cuinar i 
reconèixer tot allò que mengem 
com a menjar? 


VIDES DE BARRI 

Entrevista a lesús Delgado 



Mercè Esteban 


Des de 1959 Jesús Delgado 
és veí del barri. De jove va 
involucrar-se a la parròquia 
de Sant Medir. El 2001 es van 
organitzar les tancades de 
persones immigrades a vàries 
parròquies de Barcelona on es 
denunciava la injustícia que 
representava per a les persones 
migrades la implementació de 
la Llei d'Estrangeria. En Jesús 
va ser un dels membres actius 
a la tancada de la parròquia 
de Sant Medir, fet que el va 
portar a vincular-se activament 
a reivindicacions de l'àmbit 
de la immigració on hi ha 
destinat part de la seva trajec¬ 
tòria i ha fet amics, com amb el 


Mohamed, amb qui comparteix 
una relació d'amistat que es 
sosté en el temps. 

Després de les tancades el 
Jesús es vinculà a l'assem¬ 
blea de Regulacions sense 
condicions i a Papers i Drets 
per a Tothom. Durant aquest 
temps el Mohamed va viure 
a casa seva, a Sants, i el 
visitava a les actuacions com a 
acròbata. Arrel d'una actuació 
d'en Mohamed a l'Ateneu 
de Nou Barris, en Jesús s'hi 
vinculà. En Mohamed marxà 
a Palautordera amb el circ Cric 
i el Jesús continuava tenint 
contacte amb ell i vinculat a 
l'Ateneu. Durant aquell temps 
acròbates que venien a fer 
activitats a Barcelona es van 
convertir en el seus companys 


del seu pis. 

Va ser aquell 11 de juny de 2011 
quan es va entrar a Can Batlló 
que el Jesús en va començar 
a ser membre actiu. Des de 
llavors ha estat membre de la 
Biblioteca Popular Josep Pons, 
nom de la biblioteca i d'un amic 
que conegué a la parròquia de 
Sant Medir els primers anys 
al barri. També ha estat fent 
torns de bar i ha reivindicat 
l'ascensor de l'espai d'encontre 
al primer pis per facilitar-ne 
l'accés. També ha sigut militant 
de Barcelona en Comú. 

Actualment està molt 
involucrat amb la lluita 
dels manters, a partir de les 
campanyes que s'han fet 
des del Sindicat Popular de 
Venedors Ambulants i a Stop 


Mare Mortum. També és un 
dels veïns que participa de la 
campanya “Salvem el bus 91" 
que connecta la Bordeta amb el 
centre de Barcelona. 


Ara el Mohamed viu a 
Finlàndia on fa classes d'a¬ 
crobàcia i en Jesús, després de 
vàries visites estiuenques, es 
planteja marxa a viure amb ell. 

LLIBRE 

Fora de classe. Textos de filosofia de guerrilla 

de Marina Garcés (Editorial Arcàdia 2016) 



Paula Catalan Gasulla 


La filòsofa barcelonina Marina Garcés 
decideix, com anuncia el seu nou 
llibre, situar-se Fora de classe, és a dir, 
als marges del sistema de classificaci¬ 
ons que organitza “l’aprenentatge, el 
coneixement, les espècies naturals, les 
categories del pensament, les races, els 
gèneres, les identitats polítiques i les 
desigualtats socials.” 

Llegir l’índex ja és, en sí, una invitació 
a la reflexió: “Pensar la diferència”,, "Sóc 
el meu cos”, "Els límits de la propietat”, 
“La fi de la docilitat”, són només alguns 
dels gairebé noranta capítols del llibre, 


que es confecciona mitjançant un recull 
d’articles publicats setmanalment al 
diari Ara. Amb un llenguatge precís i 
proper i un format de textos breus, ens 
permet una lectura en petits àpats per 
poder digerir les idees lentament. Hi 
trobem també múltiples referències al 
pensament de personalitats com Butler, 
Foucault, Deleuze o de la Boitie, entre 
d’altres, que hi apareixen com pinze¬ 
llades suggeridores de nous camins per 
seguir explorant qüestions universals i 
contemporànies, com ara la violència, 
les fronteres, la submissió o el poder. 


Aquests Textos de filosofia de guerrilla 
-subtítol del llibre- ens conviden 
a pensar en comptes d’oferinr-nos 
respostes que puguem incorporar 
directament com un discurs après. I 
això és així perquè la filosofia -com la 
guerrilla- “no té un front de lluita fixat, 
sinó que lluitant crea el seu propi camp 
de batalla”, en paraules de la pròpia 
Marina Garcés. Al cap i a la fi, és cert que 
el pensament té la voluntat de traçar els 
camins de l’impensat i, en aquest sentit, 
el llibre només ens mostra la llinda: 
nosaltres haurem de caminar la senda. 


MÚSICA 

Revés 

Barcelona, què t'han fet? (Autoproducdó 2016) 



David Vàzquez 


L’any 2010, després del comiat de Ràbia 
Positiva, varen ser 3 els projectes que van 
veure néixer de les seves cendres. És obvi 
el potencial dels santsencs a l’hora de 
seguir actius a la trinxera musical. Així 
doncs, Brum, Lo Petit Comitè i Revés han 
esdevingut projectes de més 0 menys 
presència als escenaris d’arreu i de 
producció musical en diferents formats 
i estils, sovint desvinculant-se del 
hardcore melòdic i el punk rock més tra¬ 
dicional al que ens tenien acostumats els 
positius. 


Amb tot, Revés són, sense cap mena de 
dubte, el grup més fidel a l’essència R+. 
Formats durant el 2010, han construït 
un repertori de cançons -i també 
d'himnes, com el que dóna títol al CD- 
que, amb el temps, han anat marcant 
personalitat pròpia. Si bé és cert que 
han patit diverses reestructuracions 
a la seva formació i que els temps són 
uns altres, amb aquest recull de vuit 
temes conformen una notable carta de 
presentació que, de manera gratuïta, es 
pot descarregar al seu Bandcamp. 


Revés són també essència de barri 
en el seu sentit més estricte. A la seva 
darrera formació ens trobem també 
amb membres d'Innocents, The Young 
Ones i Penguin Village, si bé també 
cal assenyalar el pas, entre d’altres, de 
components de Bolson per la banda. 
Història viva del barri que esperem 
seguir gaudint d’una manera o una 
altra als carrers, als escenaris o als 
reproductors. La qüestió és seguir 
donant guerra. 


POESIA 


VINYETA 


Un nihil Hipnosi 

d’humanitat per Agus Giralt 


per Tomeu Ybarra López 

vinc d'enlloc, vaig al no-res, 
cap al buit del meu treball, 
mentre em gronxo en un cavall: 
represento el meu estrès 

sempre avanço a poc a poc 
contra un món a l'inrevés, 
tot un tot és el que no és, 
crec que avanço, però no em moc 

ara perdo el meu enfoc, 
i tot això per un sou? 
la bactèria contra el moc 

és una angoixa que em mou 
buit de no ésser el que sóc 
m'encamina cap al pou 

COL·LECTIUS DEL BARRI 


ACCIÓ LLIBERTÀRIA SANTS 
Adherida a la Federació Anar¬ 
quista de Catalunya (FAC) 
CSACan Vies 

Dimecres a les 19.3011 a Can Vies 

acciollibertariasants@riseup. 

net 

@AccLlibSants 
ARRAN SANTS 

Organització juvenil de l’esquer¬ 
ra independentista 
http://arran.cat/ 
sants@arran.cat 
@ArranSants 
c/Muntadas, 24 

ASSAIG DEL COL·LECTIU DE TE¬ 
ATRE LA CUENTISTA 
Col·lectiu de teatre 
Dijous de i6h a 2oh 
C/ Violant d'Hongria, 71 

ASSAIG CORAL EL CORCÓ D’ALPS 

Coral revolucionaria 
Dijous de 2i:3oh a 23I1 
corco.d.alps@gmail.com 
@CorCodAlps 
C/ Violant d'Hongria, 71 

ASSEMBLEA ATENEU LLIBERTA¬ 
RI DEL POBLE SEC 

Col·lectiu llibertari 

Divendres a les ígh 

https://ateneullibertaripoble- 

sec.wordpress.com/ 

ateneullibertaripoblesec@ 

gmail.com 

C/ Violant d’Hongria, 71 

ASSEMBLEA ESCOLA ARCÀDIA 

Centre educatiu autogestionari 

Divendres a les ígh 

http://ludus.org.es/ca/arcadia 

arcadiacanbatllo@gmail.com 

@EscolaArcadia 

C/ Violant d'Hongria, 71 

ASSEMBLEA FAMILIARS ATU¬ 
REM EL PARLAMENT 

Grup de suport dels familiars de 

persones detingudes a l’Aturem 

el Parlament 

Dimecres a les ígh 

@FParlament 

C/ Violant d'Hongria, 71 

ASSEMBLEA GROGA DE SANTS 

Assemblea de la comunitat edu¬ 
cativa -mestres, famílies i alum¬ 
nat- per defensar la qualitat de 
l’educació pública. 
assembleagrogasants@blogspot 
.com 

assembleagrogasants@gmail. 

com 

@AssGrogaSants 

ASSEMBLEA SALVEM LES PEN¬ 
SIONS 

Espai de defensa del sistema Pú¬ 
blic de pensions 
Dimecres de i8:3oh a 20:3oh 
https://salvemlespensions.wor- 
dpress.com/ 

salvemlespensions@gmail.com 
@Salvemlespensions 
C/ Olzinelles, 30 


BIBLIOTECA POPULAR JOSEP 
PONS 

Biblioteca de la xarxa de biblio¬ 
teques socials 

Matins: dilluns, dijous, diven¬ 
dres i dissabtes de íoh a i3h 
Tardes: dilluns, dimarts i dijous 
de i7h a 2oh i divendres de i8h 
a2ih. 

Tancat: dimarts matí i dimecres 
tot el dia 

https://bibliotecacanbatllo.wor- 

dpress.com/ 

biblioteca@canbatllo.org 
@bibliotecacanbatllo 
C/ Constitució, 19 
C/11 de juny de 2011 

BIBLIOTECA SOCIAL MATEO 
MORRAL 

Biblioteca de la xarxa de biblio¬ 
teques socials 
Dilluns de 17I1 a 20.3oh 
http://bmmorral.org/ 
lateneu@gmail.com 
C/Maria Victòria, 10 

CAN BATLLÓ 

Espai veïnal autogestionat 
Dilluns a dijous de íoh a i3h i de 
i8h a 2ih 

Divendres de íoh a 13I1 1 de i8h 
a22h 

Dissabtes de íoh a 2ih 

https://www.canbatllo.org/ 

@CanBatllo 

C/ Constitució, 19 

C/11 de juny de 2011 

CASAL INDEPENDENTISTA DE 
SANTS 

De dilluns a divendres de i8h a 
23I1 

https://cis-jaumecompte.cat 
@cis.jaumecompte 
c/Muntadas, 24 

CASTELLERS DE SANTS 

Assajos dimarts i divendres. 
borinots@borintos.cat 
Local d’assaig: Escola Jaume I. 

C/ Comtes de Bell-lloc, 86 

CENTRE DE DOCUMENTACIÓ 
DELS MOVIMENTS SOCIALS 
Arxiu de documentació dels mo¬ 
viments socials 
Dilluns, dimarts i dijous de 
I7h-i9h 

http://arxiu.laciutatinvisible. 

coop/ 

arxiudelaciutat@gmail.com 
C/ Constitució, 19 
C/11 de juny de 2011 

CENTRE SOCIAL DE SANTS 
Associació de veïns I veïnes de 
Sants 

Dilluns a divendres de íoh a i3h i 
de i8h a 2ih 

http://www.centresocialde- 

sants.org/ 

csocialsants@gmail.com 
C/ Olzinelles, 30 


COLLA BASTONERA INFANTIL 
Grup de cultura popular per in¬ 
fants 

Divendres de i8:3oh a 19:3011 
Cada 15 dies 
C/ Olzinelles, 30 

COLLA BASTONERA 

Grup de cultura popular 

https://collabastonerasants. 

wordpress.com 

collabastonerasants@gmail. 

com 

c/Muntadas, 24 

COL·LECTIU ETCÈTERA 

Grup de debat I revista 
Dimecres de ígh a 2ih 
http://www.sindominio.net/ 
etcetera/ 

etcetera@sindominio.net 
C/ Violant d'Hongria, 71 

COOPERATIVA DE CONSUM 
PANXACONTENTA 
Grup de consum crític 
Dijous de ígh a 22h 
https://panxacontenta.wor- 
dpress.com/ 

C/ Violant d’Hongria, 71 

CSACAN VIES 

Centre Social Autogestionat 
Assembea dimecres a les ígh 
Kfeta dimarts i dijous de i8h a 
22h 

https://canvies.barrisants.org 
canvies@gmail.com 
@SomCanVies 
C/ Jocs Florals, 40-42 

ENDAVANT SANTS 

Organització Socialista d’Allibe¬ 
rament Nacional 
http://www.endavant.org/ 
@EndavantSants 

ESPAI ARTS 

Col·lectiu d'artistes 
Dijous de iO:3oh a 13I1 
@ArtsCanBatlló 
C/ Constitució, 19 
C/11 de juny de 2011 

ESPAI COMUNITARI DE FORMA¬ 
CIÓ PERMANENT 
Projecte d’educació de persones 
adultes. En construcció col·lec¬ 
tiva. 

espaicomunitariformacioper- 

manent.wordpress.com 

espaicofope@gmail.com 

@aprendreXviure 

ESPAI OBERT 

Centre Social Autogestionat 
Dilluns a divendres de i8h a 2ih 
http://espaiobert.org/ 
@SantsEspaiObert 
C/ Violant d'Hongria, 71 

FUSTERIA COL·LECTIVA 

Taller de fusteria comunitària 
Taller obert: dilluns de íoh a i3h 
idei6haigh 

Taller comunitari: dimarts de 
íoh a i3h i de i6h a ígh 
C/ Constitució, 19 
C/11 de juny de 2011 


GRUP D’HABITATGE DE SANTS 
Col·lectiu pel suport mutú da¬ 
vant les problemàtiques d’habi¬ 
tatge 

https://www.facebook.com/ 

GrupHabitatgeSants 

HORTET DE LA FARGA DE SANTS 
Noguera Pallaresa 27, persiana 
metàl·lica 

hortetdelafarga@gmail.com 
Estiu: diumenges a la tarda 
Hivern: diumenges al matí 

JÓVENS DE LES TERRES DE 
L’EBRE 

Col·lectiu per la defensa del ter¬ 
ritori 

Dijous a les 2oh 

http://jovensebre.blogspot.com. 

es 

@Jovens_Ebre 
C/ Jocs Florals, 40-42 

LA BURXA 

Periòdic de comunicació popular 
Primer dimarts de mes ales 2ih 
laburxa@gmail.com 
@laBurxa 

LA GUERXA 

Espai de salut 
Dilluns a les 2oh 
@LaGuerxa 

espaisalutcanvies@gmail.com 

LA NAU 
Espai familiar 

Actualment tancat per obres 

d’acondicionament pel fred 

lanauespaifamiliar@gmail.com 

@La_Nau 

C/ Constitució, 19 

C/11 de juny de 2011 

LAPAH 

Plataforma d’afectats per la hi¬ 
poteca 

Acollida i Assessorament 
col·lectiu: dilluns i8h 
Emplenar fitxes: per confirmar 
Assemblea de PAH Barcelona 
dimarts i8h 

(atenció a estudiants: dilluns a 
les 17:00 al local) 
c/ Leiva, 44 

MALABARISTES INEXTREMIS 

Taller de malabars 
Dimecres de i8h a 20:4511 
Can Batlló 
C/ Constitució, 19 
C/11 de juny de 2011 

NEGRES TEMPESTES 

Col·lectiu llibertari per l’allibera¬ 
ment dels pobles 
http://negrestempestes.cat 
negrestempestes@gmail.com 

PUNT D’INFORMACIÓ LABORAL 

Assessorament laboral 
Dilluns de 18:3 oh a 2ih 
COS Barcelonès 
C/ Muntadas, 24, baixos 


ROCÒDROM 

Obert dilluns dimecres i diven¬ 
dres de i8h a 2ih 

Neteja col·lectiva dimarts de i8h 
a2ih 

Dones escaladores dimecres de 
íoh a 13I1 
C/ Constitució, 19 
C/11 de juny de 2011 

SANTS. TV 

Televisió comunitària de Sants 

http://sants.tv 

contacte@sants.tv 

TALLER COL·LECTIU D’INFRAES- 
TRUCTURES 

Taller d’infraestructures col·lec¬ 
tiu 

Dimecres de íoh a i3h i dissabte 
de íoh a 14I1 
C/ Constitució, 19 
C/11 de juny de 2011 

TALLER OBERT DE MOBILITAT 
Espai d’autoreparació de vehi¬ 
cles 

Dimecres i dijous de 17I1 a 2oh 
Divendres ioh-i3h 
C/ Constitució, 19 
C/11 de juny de 2011 

UNIVERSITAT LLIURE A SANTS 

http://sants.unilliure.cat 

unilliure@gmail.com 


Si trobes afaitar el teu 
col·lectiu et pots posaren 
contacte amb nosaltres a: 
laburxa@gmail.com 

Jordi Soler 

Campanya Salvem el Bus 91 



Manifestació i entrega de les 3.026 signatures a la seu del Districte de Sants RUBÉN MOLINA 


Parlem amb en Jordi Soler del Centre Social de Sants i que 
participa en la campanya Salvem el Bus 91, un grup de 
veïns que s’han unit sota aquesta reivindicació. Xerrem 
la tarda del dijous 16 de març, dia en què al matí una 
cinquantena de veïns ha realitzat una manifestació des 
de Sant Medir fins a l’alcaldia per entregar més de 3.000 
signatures per exigir salvar aquesta línia de bus. 


Rubén Molina 


Ouè passa amb el 91? 

No sabem quina pena té el 91 
que des de fa trenta anys tot¬ 
hom que passa se'l vol carregar. 
Sants és un barri que malgrat no 
ser el centre de Barcelona té la 
fama d’estar molt ben comuni¬ 
cat. Però malgrat tenir l'eix de la 
carretera de Sants per dalt i de la 
Gran Via per baix, al mig queda 
tot un interregne que depèn on 
visquis quedes lluny del metro 
i dels autobusos. Al barri hi viu 
molta gent gran i per a ells això 
és un problema. A més, al barri 
aquest transport és quelcom em¬ 
blemàtic, el bus anomenat ante¬ 
riorment «la monos». Amb la po¬ 
sada en marxa de la nova xarxa 
ortogonal, TMB va proposar eli¬ 
minar algunes línies com el 37, el 
91 i altres línies. Arran d’aques¬ 
ta decisió, tant nosaltres com la 
gent de la Marina vam comen¬ 
çar a mobilitzar-se. 

Ouina és la importància 
d’aquesta línia de bus? 

És el bus que comunica el barri 
de la Bordeta amb el centre de 
Barcelona. Aquesta línia abans 
era un tramvia, potser té vuitan¬ 
ta anys. És un autobús que molta 
gent se l’ha fet seu malgrat tenir 
unes periodicitats molt dolentes, 
cada vint-i-cinc minuts. Et porta 
sense fer transbords al centre i 


la gent se sap els horaris en què 
passa per les parades. També co¬ 
munica amb l’ambulatori del 
carrer Manso, un lloc al que hi 
ha sovint la gent més gran. Per 
a molts és l’únic autobús que te¬ 
nen. 

Perquè el volen eliminar? 

Això va sortir a la pàgina web de 
TMB, que el 37 i el 91 desaparei¬ 
xien no sé quin dia. Sense donar 
més explicacions el treien i prou. 
Que anessin a la Gran Via deien. 
Això és no conèixer la realitat 
del barri. 

Heu pensat fer alguna cosa 
juntament amb la gent de la 
Marina? 

No ens hem coordinat. Ells es 
van mobilitzar abans i ja tenen 
una solució pactada assegurant 
el recorregut que feia el 37. En¬ 
cara que desaparegui aquesta lí¬ 
nia, el seu recorregut el faran al¬ 
tres. Per nosaltres el que importa 
és que el servei que fa aquesta 
línia estigui garantit sigui com 
sigui. 

Ouines activitats i accions 
s’han fet fins ara en aquesta 
campanya? 

Vam començar fent una crida al 
barri, una primera reunió, una 
encartellada informativa i des¬ 
prés una gran assemblea on va 
venir moltíssima gent. Els assis¬ 
tents van omplir l'auditori de 


Can Batlló. El 6 de març es va fer 
una concentració davant l'esglé¬ 
sia de Sant Medir en què es va 
tallar el trànsit en senyal de pro¬ 
testa. L’últim que hem fet ha es¬ 
tat l’entrega de les 3.026 firmes 
al Districte. Tenint en compte la 
població que viu a la Bordeta al 
voltant del recorregut d’aquesta 
línia, és una xifra molt alta. Deu 
haver firmat tothom, com a mí¬ 
nim algú de cada família. 

Ouina resposta heu rebut per 
part de l’administració? 

Hem de dir que no em trobat una 
mala resposta per part del Dis¬ 
tricte. Sembla que l’enemic ocult 
és TMB. No sabem quin interès 
hi tenen en tot això. Entenc que 
una empresa municipal hauria 
de respondre a l’ajuntament i 
no tenir poder propi. Això ja ho 
hem viscut al barri en altres ca¬ 
sos. Crec que és una lluita que la 
guanyarem. La gent se l’ha fet 
molt seva, cosa que fa que l’ajun¬ 
tament ens mostri recolzament. 
El veïnat està molt convençut, 
hi ha poques reivindicacions 
que cabregin tant a la gent com 
aquesta. Que li prenguin el 91 al 
barri genera ràbia. 

És com una institució al barri? 

Quasi íntima i personal. 

S’ha parlat alguna cosa amb 
l’ajuntament? 

Hem parlat amb algú de l'ajun¬ 
tament i estem llençant pro¬ 
postes que les estan agafant i 
estudiant. D'aquí ha de sortir 
un principi d'acord. Nosaltres 
volem aprofitar perquè s’estiri 
el recorregut fins a Riera Blan¬ 
ca. A la zona de Badal hi viuen 
5.000 persones, si tenen el dub¬ 
te sobre els veïns que l’utilitzen, 
allargant-lo fins a Santa Eulàlia 
aniria sempre ple. Volem aprofi¬ 


tar la mobilització per millorar 
la línia. 

Teniu previstes noves accions 
o mobilitzacions? 

Tenim al cap tres nivells d’ac¬ 
ció. El primer és el que hem fet 
fins ara, tallar la carretera de la 
Bordeta, que és una manera de 
començar a trobar-se. El segon 
seria tallar carretera de Sants, 
i no com a l’entrega de les fir¬ 
mes que ha estat quelcom sim¬ 
bòlic, i la tercera tallar la Gran 
Via. Fer-ho de forma progressi¬ 
va per veure si hi ha resposta de 
l’ajuntament i per anar agafant 
més forces si no canvien els seus 
plans. Aquesta batalla la gua¬ 
nyarem sí o sí. 

Ouina resposta esteu tenint 
per part del barri? Ouina gent 
s’està implicant en aquesta 
lluita? 

Sobretot ara s’està mobilitzant 
la gent més gran i jubilats que 
són els més afectats. Ha corregut 
la veu i està en boca dels veïns. Si 
la cosa segueix també s’hi hau¬ 
rà d'implicar la gent més jove. 
Farem una crida al teixit asso¬ 
ciatiu més combatiu i rebel del 
barri perquè ens facin costat. De 
moment ha estat la gent més de 
l’entorn del bus i de més edat la 
que ha fet la primera arrencada. 
Si haguéssim d’augmentar el to 
de la mobilització hauríem de 
planificar-ho bé. 

Vols afegir alguna cosa més? 

Per entregar les firmes vam anar 
cinquanta perquè era un hora¬ 
ri de matí, però l'ajuntament 
ha de saber que a la següent si 
cal serem cinc-cents i, sinó, a la 
següent cinc-mil, això ho tinc 
claríssim. Cada cop que algú vul¬ 
gui treure el 91 lluitarem perquè 
no el treguin. 


★COLUMNA VIOLETA 


Sozozitat 


Sara Medina Peris 


O uan es parla de «sorori- 
tat» dins l'àmbit feminista, 
e^*a referència al fet de crear 
una aliança existencial i políti¬ 
ca entre les pròpies dones per 
tal d'empoderar-nos posant en 
comú les nostres experiències 
amb l'objectiu final d'acabar 
amb qualsevol tipus de violència 
masclista. Tal i com diu Marce- 
la Lagarde i ens recorda Barbija- 
puta, la sororitat és un concepte 
que va més enllà de la solidari¬ 
tat ja que, si bé la solidaritat té 
a veure amb un intercanvi que 
manté les relacions tal i com es¬ 
tan, la sororitat comporta, a més, 
modificar-les. Seguint aques¬ 
ta línia, doncs, aquest concepte 
neix com a contraposició a la 
falsa idea que les dones moltes 
vegades som -o actuem com- 
enemigues. Aquesta suposada 
«competència» la identifiquem 
fàcilment a través dels diversos 
binomis socials que han intentat 
dividir-nos al llarg de la histò¬ 
ria: «santa» 0 «puta», «prince¬ 
sa» o «marimacho», «mestressa 
de casa» 0 «femme fatal»... I és 
gràcies a la sororitat, aleshores, 
que aconseguim relacions favo¬ 
rables per nosaltres mateixes 
recordant sempre que som di¬ 
verses i diferents. Tanmateix, en 
ocasions oblidem que aquesta 
sinergia implica també repensar 
quins són els nostres privilegis 
com a dona. Arrel de l'anunci 
del Saló Eròtic de Barcelona, per 
exemple, algunes veus defensa¬ 
ven la llibertat d'Amarna Miller, 
o de qualsevol altra dona adul¬ 
ta, de fer la pornografia main- 
stream que decidissin fer com a 
subjectes pensants i conscients. 
I si bé des del punt de vista de 
la seva llibertat individual això 
no és qüestionable, sí que podria 
ser-ho des del punt de vista de 
la sororitat perquè, més enllà de 
la individualitat de cadascú, del 
que es tracta és de preguntar-nos 
quins efectes tenen les nostres 
accions pel col·lectiu femení en 
tot el seu conjunt. Un altre cas, 
per exemple, podria ser el dis¬ 
curs que legitima la prostitució 
partint dels casos de «prostitució 
voluntària» ja que, sent aquests 
una minoria, no considera que la 
gran majoria de vegades -al me¬ 
nys en el referent a la realitat ac¬ 
tual-, prostitució és sinònim de 
màfies, explotació i violència. I 
dic «legitimar» conscient de que 
si digués «legalitzar» seria un 
discurs diferent i molt més com¬ 
plex. Per tant, fer ús de la nostra 
llibertat individual potser no és 
la única cosa important: potser 
també cal reflexionar en com 
repercuteix allò que fem, diem 
o defensem en la globalitat del 
col·lectiu i això és, en definitiva, 
el que es pretén quan es parla de 
sororitat. 








































